Пачынаючы з 1912 года, на тэрыторыі нашага раёна была адкрыта першая ў Расійскай імперыі балотная станцыя — так званая балотная гаспадарка, якая размясцілася ў цэнтры Палескай нізіны ў так званым балотным масіве Кукуцёлка, недалёка ад в. Лахва (у наш час рыбгас „Лахва“). Адным з арганізатараў гэтай першай доследнай балотнай базы на Палессі быў вучоны, аграном У. Р. Рыдзігер, упершыню прыехаўшы сюды ў 1906 годзе, ён працаваў у Лахве да 1915 года. Яго імя сёння ўвекавечана ў назве вёскі нашага раёна, як і імя яшчэ аднаго славутага батаніка-балотазнаўца А. Ф. Флярова. Далейшай меліярацыі на тэрыторыі нашага раёна перашкодзіла Першая Сусветная вайна.